Margrét Bóasdóttir

Söngmálastjóri þjóðkirkjunnar

Katrínartún 4

105 Reykjavík

24. febrúar 2021

**UMSÖGN um:**

mál nr. 41/2021, „Drög að breyttum reglum um þóknun til höfunda vegna opinbers flutnings tónverka og bókmenntaverka við kirkjulegar athafnir, sbr. 4. tölul. 21. gr. höfundalaga“.

Umsagnarfrestur er til og með 25.02.2021.

Fulltrúar Þjóðkirkjunnar og STEFs hafa unnið sérlega vel saman að þeim drögum sem hér eru lögð fram, ásamt faglegri þjónustu og umsögn sérfræðinga Menntamálaráðuneytis.

Með þessum reglum er tryggt að höfundar fái þóknun fyrir flutning verka sinna í öllu helgihaldi kirkjunnar og þóknanakerfið hefur verið einfaldað og skýrt betur, þannig að greiðslur eru á árlegum grundvelli.

Hinar breyttu reglur taka á þeim breytingum sem hafa orðið í þjóðfélaginu og það sem mjög mikilvægt er; stuðla að jafnræði.

Eldri reglur tiltóku greiðslur og greiðsluviðmið vegna útfara, sem útfararstofur innheimtu síðan fyrir STEF, af aðstandendum. Með þessum reglum verða höfundaréttargreiðslur fyrir útfarir felldar inn í samning um annað helgihald og verða því ekki lengur hluti útfararkostnaðar.

Það sem mest er um vert þegar svo stór og viðamikill samningur er gerður, er að samningsaðilar hafa unnið hann í löngu og vönduðu vinnuferli og í góðri sátt.

Fyrir hönd þjóðkirkjunnar mæli ég með því að þessar reglur hljóti staðfestingu Alþingis.

Virðingarfyllst,

Margrét Bóasdóttir.